OpenLLM-France/wikimedia huggingface dataset:
# Hope Emerson

Hope Emerson (Hawarden, Iowa, 29 d'octubre de 1897 − Hollywood, Califòrnia, 25 d'abril de 1960) va ser una actriu estatunidenca.

## Biografia

El seu físic imponent (1,88 m i 109 kg) destaca en les seves aparicions al cinema, el 1935, després de 1948 a 1958, així com a la televisió, en sèries, entre 1948 i 1959.
Entre els films notables, hi ha el drama Caged de John Cromwell (1950), amb Eleanor Parker i Agnes Moorehead) i el western Westward the Women de William A. Wellman (1951, amb Robert Taylor i Denise Darcel). La primera li suposa una nominació a l'Oscar a la millor actriu secundària.
Va actuar igualment al teatre de Broadway, de 1930 a 1948, en cinc obres, dues comèdies musicals i un «drama musical» representat el 1947, Street Scene, la música del qual és de Kurt Weill.

## Filmografia parcial
### Cinema

* 1948 El plor de la ciutat (Cry of the City) de Robert Siodmak
* 1949 Thieve's Highway de Jules Dassin
* 1949 House of Strangers de Joseph L. Mankiewicz
* 1949 Adam's Rib de George Cukor
* 1950 Caged de John Cromwell
* 1951 Westward the Women de William A. Wellman
* 1951 Double Crossbones de Charles Barton
* 1954 La gran nit de Casanova (Casanova's Big Night) de Norman Z. McLeod
* 1955 Untamed de Henry King
* 1958 Rock-a-Bye Baby de Frank Tashlin

### Televisió

* 1958 Death Valley Days]: un episodi
* 1958-1959: Peter Gunn: vint-i-set episodis (la mare)

## Teatre a Broadway

* 1930-1931: Lysistrata, obra d'Aristofanes adaptada per Gilbert Seldes, amb Louise Closser Hale, Etienne Girardot, Violet Kemble-Cooper, Ernest Truex, Ian Wolfe
* 1932: Smiling Faces, comèdia musical, música de Harry Revel, lyrics de Mack Gordon, llibret de Harry Clarke
* 1936-1937: Swing your Lady, obra de Kenyon Nicholson i Charles Robinson, amb John Alexander, Walter Baldwin
* 1942: The New Moon, comèdia musical, música de Sigmund Romberg, lletra i llibret d'Oscar Hammerstein II, Frank Mandel i Laurence Schwab, amb Gene Barry, Marcel Journet
* 1944-1945: Chicken Every Sunday , obra de Julius J. i Philip G. Epstein, adaptació d'una novel·la de Rosemary Taylor, amb Mary Philips, Rhys Williams
* 1947: Street Scene, drama musical, música de Kurt Weill, lletra de Langston Hughes, llibret d'Elmer Rice (adaptació de la seva obra homònima), direcció musical de Maurice Abravanel, amb Anne Jeffreys
* 1947: The Magic Touch, obra de Charles Raddock i Charles Sherman
* 1948: The Cup of Trembling, obra de Louis Paul, posada en escena de Paul Czinner, amb Elisabeth Bergner, John Carradine, Arlene Francis, Millard Mitchell, Philip Tonge

## Premis i nominacions
### Nominacions

* 1951: Oscar a la millor actriu secundària per Caged
* 1959: Primetime Emmy a la millor actriu secundària en sèrie dramàtica per Peter Gunn

## Referències

* ↑ «biografia de Hope Emerson». The New York Times.
* ↑ imdb. biografia de Hope Emerson (en anglès). imdb.
* ↑ «filmografia de Hope Emerson». Imdb.
# Hunter (Dakota del Nord)

Hunter és una població dels Estats Units a l'estat de Dakota del Nord. Segons el cens del 2000 tenia 326 habitants.

## Demografia

Segons el cens del 2000, Hunter tenia 326 habitants, 141 habitatges, i 84 famílies. La densitat de població era de 81,7 hab./km².
Dels 141 habitatges en un 24,8% hi vivien nens de menys de 18 anys, en un 51,8% hi vivien parelles casades, en un 5% dones solteres, i en un 40,4% no eren unitats familiars. En el 37,6% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 3.
Per edats la població es repartia de la següent manera: un 27,9% tenia menys de 18 anys, un 3,7% entre 18 i 24, un 23,6% entre 25 i 44, un 19,6% de 45 a 60 i un 25,2% 65 anys o més.
L'edat mediana era de 40 anys. Per cada 100 dones de 18 o més anys hi havia 95,8 homes.
La renda mediana per habitatge era de 38.750 $ i la renda mediana per família de 47.500 $. Els homes tenien una renda mediana de 31.477 $ mentre que les dones 22.000 $. La renda per capita de la població era de 25.100 $. Cap de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hunter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Hunter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Jaume Garriga i Torret

Jaume Garriga i Torret (Lliçà de Vall, 27 de gener de 1936 - 20 de maig de 2018) va ser un mecànic i pilot de motociclisme català, conegut especialment per haver estat el cap de mecànics del departament de competició de Derbi durant tota la seva història.
Gràcies a la seva habilitat com a mecànic d'automòbils i motocicletes, Paco Tombas el feu entrar a treballar a Derbi el 1955. En muntar-se el departament de competició de la marca -dirigit en l'apartat tècnic per Tombas-, Garriga en fou nomenat cap de mecànics, càrrec que ocupà fins a la retirada definitiva de Derbi de les competicions. Durant la seva llarga trajectòria a l'empresa (42 anys, fins que es jubilà el 1997), Garriga tingué cura de les motos de Gran Premi dels pilots oficials de la marca, entre ells Josep Maria Busquets, Barry Smith, Jan Huberts, Ángel Nieto, Santiago Herrero, Jacques Roca, Salvador Cañellas, Min Grau, Aspar, Champi Herreros, Julián Miralles i Àlex Crivillé. S'encarregà també de les dels pilots de motocròs, com ara Toni Elías i Jordi Monjonell.
Al començament de la seva estada a Derbi, Garriga participà també en diverses curses de motociclisme, especialment dins la modalitat de la regularitat (antecedent de l'enduro). El 1955, per exemple, va guanyar la Volta al Vallès amb una Derbi 250 i pilotà el prototipus de Derbi 4 Cilindres que havia creat Jaume Pahissa a la Volta a Mallorca. Va prendre part també en alguna edició del Gran Premi d'Espanya i de les 24 Hores de Montjuïc, com ara la de 1957 en què acabà novè (i primer en la categoria de Turisme 500cc).

## Referències

* ↑ Villaroya, Josep. «Mor amb 82 anys Jaume Garriga expilot i cap de mecànics de competició de Derbi». el9nou.cat, 21-05-2018. [Consulta: 21 maig 2018].
* ↑ «Mor Jaume Garriga, l'expilot i històric cap de mecànics de Derbi». somvalles.cat, 21-05-2018. [Consulta: 21 maig 2018].
* ↑ «160 persones als Prats de Rei en l'homenatge a Simeó Rabasa». anoiadiari.cat. Anoia Diari, 05-10-2009. [Consulta: 20 febrer 2017].
* ↑ «La primera Llotja del Vehicle Antic de Mollet rebrà més de 90 expositors». contrapunt.cat, 07-05-2014. Arxivat de l'original el 23 de febrer 2017. [Consulta: 20 febrer 2017].
* ↑ «Roto el binomio Angel Nieto-Derbi» (PDF) (en castellà). Hemeroteca. ABC, 29-09-1974. [Consulta: 20 febrer 2017].
* ↑ «1ère 125 Motobécane de course en 1971» (en castellà). 125deleuze.fr. Arxivat de l'original el 12 d’octubre 2016. [Consulta: 20 febrer 2017].
* ↑ «Derbi nacional Motor, S.A.» (PDF) (en castellà). Hemeroteca. El Mundo Deportivo.
* ↑ Pi, Pere. «12. Jaume Pahissa». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 41-43. ISBN 9788461590353.
# Liéhon

Liéhon és un municipi francès, situat al departament del Mosel·la i a la regió del Gran Est. L'any 2007 tenia 119 habitants.

## Demografia
### Població

El 2007 la població de fet de Liéhon era de 119 persones. Hi havia 48 famílies, de les quals 13 eren unipersonals (13 homes vivint sols), 13 parelles sense fills i 22 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 48 habitatges, 47 eren l'habitatge principal de la família, 1 era una segona residència i 1 estava desocupat. 46 eren cases i 2 eren apartaments. Dels 47 habitatges principals, 42 estaven ocupats pels seus propietaris i 4 estaven llogats i ocupats pels llogaters; 2 tenien dues cambres, 3 en tenien tres, 6 en tenien quatre i 35 en tenien cinc o més. 44 habitatges disposaven pel capbaix d'una plaça de pàrquing. A 16 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Liéhon el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 8 | 50 a 54 | 8 |
| 4 | 45 a 49 | 0 |
| 0 | 40 a 44 | 4 |
| 16 | 35 a 39 | 4 |
| 4 | 30 a 34 | 8 |
| 8 | 25 a 29 | 4 |
| 8 | 20 a 24 | 4 |
| 0 | 15 a 19 | 0 |
| 12 | 10 a 14 | 0 |
| 12 | 5 a 9 | 4 |
| 4 | 0 a 4 | 8 |

## Economia

El 2007 la població en edat de treballar era de 89 persones, 64 eren actives i 25 eren inactives. De les 64 persones actives 61 estaven ocupades (30 homes i 31 dones) i 3 estaven aturades (3 homes). De les 25 persones inactives 9 estaven jubilades, 14 estaven estudiant i 2 estaven classificades com a «altres inactius».

### Activitats econòmiques

Dels 4 establiments que hi havia el 2007, 3 eren d'empreses de construcció i 1 d'una empresa de serveis.
Dels 2 establiments de servei als particulars que hi havia el 2009, 1 era una fusteria i 1 electricista.
L'any 2000 a Liéhon hi havia 6 explotacions agrícoles que ocupaven un total de 726 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Liéhon a l'INSEE.
* Évolution et structure de la population Fitxa amb el detall de dades de Liéhon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Faithful Wives

Faithful Wives és una pel·lícula muda produïda per Platinum Pictures dirigida per Norbert A. Myles i protagonitzada per Wallace MacDonald, Edythe Chapman i Doris May. Rodada el 1920, es va estrenar el 25 de novembre de 1926.

## Argument

Un home innocent és sentenciat a morir a la cadira elèctrica. Charles Austin, l'única persona que el pot salvar és llençat d'un tren durant una baralla i acaba en un hospital. Al darrer moment es desperta i pot obtenir el perdó del governador per al seu amic.

## Repartiment

* Wallace MacDonald (Tom Burke)
* Edythe Chapman (la mare)
* Doris May (germana de Tom)
* Niles Welch (Charles Austin)
* Philippe De Lacey (el nen)
* Myrda Dagmarna (l'esposa de Tom)
* Dell Boone (la vídua)
* Alec B. Francis
* William A. Lowery (Buck Randall)
* William Conklin (governador Turner)
* Bill Brown (advocat)
* Kate Price

## Referències

* ↑ «Hi-Mark to handle 8 platinums». The Film Daily, 21-10-1926, pàg. 10.
* 1 2 Langman, Larry. American Film Cycles: The Silent Era (en anglès). Greenwood Press, 1998, p. 99. ISBN 0-313-30657-5.
* ↑ «Faithfull Wives». Variety, 23-02-1927, pàg. 17.
* ↑ «Faithful Wives» (en anglès). American Film Institute Catalog. [Consulta: 12 setembre 2020].

## Enllaços externs

* Faithful Wives al catàleg de l'American Film Institute
# Iffou

Iffou és una de les 31 regions de Costa d'Ivori. Està situada a l'est del centre del país. Daoukro n'és la capital. Segons el pre-cens de té 311.642 habitants. Juntament amb les regions de Moronou i de N'Zi conformen el Districte dels Llacs.

## Situació geogràfica i regions veïnes

Iffou està situat al centre-nord de l'est de Costa d'Ivori. Fa frontera amb la regió de Gbeke, a l'oest, amb N'Zi al sud, amb Indénié Djuablin i Gontougo a l'est i amb Hambol al nord.
Daoukro, la seva capital, està a 120 km a l'oest d'Abengourou i a 125 km a l'est de Dimbokro.

## Subdivisió administrativa

Iffou està subdividit en els següents departaments i municipis:
* Departament de Daoukro - 159.085 habitants
** Daoukro - 73.134
** Ettrokro - 16.492
** N'Gattakro - 13.480
** Samanza - 10.260
* Departament de M'Bahiakro - 79.768 habitants
** Bonguéra - 18.560
** Kondossou - 11.320
** M'Bahiakro - 49.888
* Departament de Ouellé -
** Akpassanou - 6.178
** Ananda - 12.020
** Ouellé - 27.521
* Departament de Prikro - 72.789 habitants
** Anianou - 5.814
** Koffi-Amonkro - 11.893
** Nafana - 10.623
** Prikro - 33.242
** Famienkro - 11.217

## Cultura i etnologia

La llengua vernacle d'Iffou és el baulé.

### Etnologia

Els baules són els membres del grup ètnic propi de la seva capital.

## Infraestructures i transports

La A8 és la carretera principal que hi ha a la regió d'Iffou.

## Referències

* ↑ «Regions of Côte d'Ivoire». Statoids. [Consulta: 5 octubre 2015].
* 1 2 «Côte d'Ivioire: administrative units, extended». GEOHIVE. [Consulta: 5 octubre 2015].
* ↑ «Marahoué». Assemblée des Régions et Districts de Côte d'Ivoire. Arxivat de l'original el 2016-06-04. [Consulta: 2 octubre 2015].
* 1 2 «Daoukro-Abengourou al googlemaps». google. [Consulta: 5 octubre 2015].
* ↑ «Dimbokro-Daoukro al googlemaps». google. [Consulta: 5 octubre 2015].
# Dionisi de Cirtos

Dionisi (en grec antic: Διονύσιος, llatí: Dionisius) va ser un metge de l'antiga Grècia natural de la localitat egípcia de Cirtos (Κυρτός). Gairebé no se sap res de la seva vida, la seva època ni la seva obra.
És conegut gràcies a una entrada de l'obra d'Estèfan de Bizanci, que diu que fou un metge reconegut, citant com a autoritat Filó de Biblos a la seva perduda Història de la medicina.
Smith, seguint Meursius, proposa de relacionar-lo amb un Dionisi citat per Celi Aurelià, per situar-lo entorn del segle iii aC. La Realencyclopädie, per la seva banda, l'identifica amb un personatge esmentat per Oribasi.

## Referències

* ↑ Estèfan de Bizanci, Ètniques, K398.
* ↑ 2. Dionysius a: William Smith (editor), A Dictionary of Greek and Roman Biography and Mythology. Boston: Little, Brown & Comp., 1867, p. 1045
* ↑ «Dionysios 132». A: Realencyclopädie der classischen Altertumswissenschaft.
# Jaume Garrosset Gorgas

Jaume Garrosset Gorgas (Tarragona, 13 d'abril de 1960) és un alpinista, corredor i ultramaratonià català.
Com a soci del Centre Excursionista Tarragona i membre del Grup Alpí d'aquesta entitat, del qual fou l'impulsor, ha realitzat nombroses ascensions als Pirineus i als Alps, i ha format part de diverses expedicions a l'Himàlaia, entre les quals destaquen les realitzades al mont Nun (1985), a l'Annapurna el 1987, al Cho Oyu i al Shisha Pangma Central, el 1993, i dues vegades a l'Everest els anys 1997 i 2000. Després de compaginar l'alpinisme amb les curses de muntanya, l'any 2006 s'inicià en les curses de molt llarga distància per muntanya amb l'Ultra-Trail du Mont-Blanc de 155 quilòmetres. Posteriorment ha completat nou ultracurses entre les quals destaquen una de les que té la distància és llarga, com la Goretex Transalpine Run, de 300 quilòmetres en vuit etapes, el 2008, o la Transgrancanària, de 92 quilòmetres, el 2010, o la Tor des Géants della Valle d'Aosta, de 330 quilòmetres, el 2011. També és soci del Club Natació Tarraco, i un dels promotors i líder del grup de corredors Trote Extrem.

## Referències

* 1 2 «Jaume Garrosset Gorgas». Enciclopèdia de l'esport català. Barcelona: Grup Enciclopèdia Catalana.
* ↑ Sans, Sara «Del Everest a la oficina. Los alpinistas tarraconenses que se quedaron a 100 metros de la cima regresan a casa». La Vanguardia (Hemeroteca), 06-06-2000, pàg. 4 [Consulta: 14 octubre 2019].
* ↑ Giralt, Esteve «Sobreviure a la cursa més dura del món. Un dels deu tarragonins que ha acabat el Tor des Geants explica com ha superat en 132 hores els 330 quilòmetres i 24.000 metres de desnivell de la prova». La Vanguardia (Hemeroteca), 30-09-3011, pàg. 9 [Consulta: 13 octubre 2019].
* ↑ Giralt, Esteve «La passió als peus». La Vanguardia (Hemeroteca), 09-04-2009, pàg. 6-7 [Consulta: 14 octubre 2019].
# Juarros de Voltoya

Juarros de Voltoya és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Mystus multiradiatus

Mystus multiradiatus és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 12,8 cm de longitud total.

## Distribució geogràfica

Es troba a la conca del riu Mekong.

## Referències

* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* 1 2 FishBase (anglès)
* ↑ Roberts, T.R. 1992. Revision of the striped catfishes of Thailand misidentified as Mystus vittatus, with descriptions of two new species (Pisces: Bagridae). Ichthyol. Explor. Freshwat. 3(1):77-88.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Roberts, T.R. 1994. Systematic revision of Asian bagrid catfishes of the genus Mystus sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fedótovo (Perm)

* Per a altres significats, vegeu «Fedótovo».
Fedótovo (en rus: Федотово) és un poble del krai de Perm, a Rússia, que en el cens del 2010 tenia 35 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Institut Americà d'Enginyers Químics

L'Institut americà d'Enginyers Químics (AIChE) és una organització professional creada l'any 1908 amb el propòsit d'establir l'enginyeria química com una professió independent de químics i enginyers mecànics. Compta amb vora 45.000 membres de 100 països de tot el món.

## Estructuració de l'organització
### Fòrums i divisions tècniques

Les divisions i els fòrums proporcionen informació tècnica, així com premis i reconeixement a enginyers químics segons la seva àrea de treball:
* Divisió de Catàlisi i Enginyeria de Reacció (Catalysis and Reaction Engineering Division - CRE)
* Ciència Molecular Computacional i Fòrum d'Enginyeria (Computational Molecular Science & Engineering Forum - CoMSEF)
* Divisió de Computació i Tecnologia de Sistemes (Computing & Systems Technology Division - CAST)
* Divisió d'educació (Divisió d'Educació - EDU)
* Divisió mediambiental (Environmental Division - ENV)
* Divisió d'Alimentació, Farmacèutica i Bioenginyeria (Food, Pharmaceutical & Bioengineering Division - FP&BE)
* Divisió de Productes Forestals (Forest Products Division - FP)
* Divisió de Combustibles i Productes petroquímics (Fuels & Petrochemicals Division - F&P)
* Divisió d'Enginyeria de materials i Ciències (Materials Engineering & Sciences Division - MESD)
* Fòrum d'Enginyeria de la Ciència a Nanoescala (Nanoscale Science Engineering Forum - NSEF)
* North American Mixing Forum (NAMF)
* Divisió d'Enginyeria nuclear (Nuclear Engineering Division - NE)
* Fòrum de la Tecnologia de Partícules (Particle Technology Forum - PTF)
* Divisió de Desenvolupament de Processos (Process Development Division - PD)
* Divisió de Seguretat i Salut (Safety & Health Division - S&H)
* Divisió de Separacions (Separations Division -SEP)
* Fòrum d'Enginyeria sostenible (Sustainable Engineering Forum - SEF)
* Divisió de Transport i Processos d'Energia (Transport and Energy Processes Division - TEP)

### Graus d'afiliació

L'AIChE té quatre graus d'afiliació (del grau més alt al més baix):
* Fellow
* Membre sènior
* Membre
* Membre estudiant

## Publicacions

* Chemical Engineering Progress (CEP): revista mensual que proporciona informació tècnica i professional.
* AIChE Journal: revista mensual revisada que cobreix novetats en la recerca de l'enginyeria química i camps científics relacionats.
* Process Safety Progress: publicació trimestral sobre assumptes de seguretat.
* Environmntal Progress: publicació trimestral que cobreix temes mediambientals i controls mediambientals governamentals.
* Biotechnology Progress: revista revisada que es publica cada dos mesos i cobreix en profunditat informes de recerca i revisions en els camps biomolecular, biomèdic i dels bioprocessaments.

## Referències

* ↑ T. S. Reynolds. 75 Years of Progress: a history of the American Institute of Chemical Engineers 1908–1983. AIChE, 1983. ISBN 0-8169-0231-3.

## Enllaços externs

* Pàgina web oficial de AIChE
# Hunt

«Hunt» té aquests significats:
* Fort Hunt, concentració de població designada pel cens dels Estats Units a l'estat de Virgínia
* Toponímia:
** Aaron Hunt (1986, Goslar), futbolista alemany
** Arthur Hunt (Romford, Essex, 1871 – 1934), papiròleg anglès
** Helen Hunt (1963, Culver City), actriu i directora estatunidenca
** James Hunt, pilot de Fórmula 1 britànic
** Jeremy Hunt (Macklin, Saskatchewan, Canadà, 1974), ciclista britànic professional entre 1996 i 2012
** Linda Hunt (1945, Morristown, Nova Jersey), actriu estatunidenca
** Lorraine Hunt (San Francisco, 1954 – Santa Fe, Nou Mèxic, 2006), soprano i mezzosoprano estatunidenca
** Sam Hunt (Cedartown, Geòrgia, EUA, 1984), cantant de country, compositor i jugador retirat de futbol americà universitari
** Tim Hunt (Neston, Cheshire, 1943), bioquímic anglès guardonat amb el Premi Nobel de Medicina o Fisiologia l'any 2001
** William Holman Hunt (Londres, 1827 - 1910), pintor britànic fundador de la Germanor Prerafaelita